
25-TA-1138: Noteikumu projekts (Grozījumi)
Grozījumi Ministru kabineta 2024. gada 16. jūlija noteikumos Nr. 487 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.4. pasākuma "Atbalsta instrumentu izstrāde un ieviešana ģimenes funkcionalitātes stiprināšanai" otrās kārtas īstenošanas noteikumi"

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
No noteikumu projekta anotācijas 1.3. sadaļas izriet, ka noteikumu 26.3. apakšpunktā atkārtoti lietotais vārds “līdzfinansēt” ierobežo līdzfinansēšanas iespējas no citiem avotiem, piemēram, izmaksu pieauguma gadījumā, tādējādi ierobežojot finansējuma saņēmēja iespējas kvalitatīvi un pilnīgi īstenot tam noteiktās atbalstāmās darbības un nodrošināt mērķa grupām pilnvērtīgu atbalstu. Vēršam uzmanību, ka ES fondu ietvaros izmaksu pieauguma gadījumā sadārdzinājumu finansējuma saņēmējs sedz no saviem līdzekļiem, minētais izriet arī no līguma par projekta īstenošanu. Tādejādi lūdzam precizēt anotācijā ietverto skaidrojumu, iekļaujot citu piemēru problēmas izklāstam. Papildus iesakām ietvert skaidrojumu, ka grozījums noteikumu 26.3. apakšpunktā ir salāgots ar līgumu par projekta īstenošanu
Piedāvātā redakcija
-
	Ēriks Heinsbergs (FM)

	2.
	Noteikumu konsolidētā versija
33. Atbalsta pretendents un atbalsta sniedzējs de minimis atbalsta uzskaiti veic saskaņā ar normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
	Priekšlikums
Ņemot vērā Ministru kabineta 2018. gada 21. novembra noteikumu Nr. 715 "De minimis atbalsta uzskaites un piešķiršanas kārtība" nosaukumu, lūdzam precizēt attiecīgā normatīvā akta nosaukumu un svītrot vārdus "un de minimis atbalsta uzskaites veidlapu paraugiem".
 
Piedāvātā redakcija
-
	Ilze Kreicberga (FM)



